PM મોદીને કેમ હટાવવું પડ્યું સર છોટુરામ પર કરેલું ટ્વીટ?\nઆ અવસર પર પીએમઓ (પ્રાઇમ મિનિસ્ટર ઓફિસ) ઇન્ડિયા એકાઉન્ટ હૅન્ડલ પરથી એક ટ્વીટ કરવામાં આવ્યું હતું, જે બાદ સોશિયલ મીડિયામાં નારાજગીનું વાતવરણ ઊભું થયું.

પીએમઓ દ્વારા ટ્વીટ કરાયું, "આ મારું સૌભાગ્ય છે કે મને ખેડૂતોનો અવાજ , જાટોના મસીહા, રહબર-એ-આઝમ, દીનબંધુ સર છોટુરામની ભવ્ય પ્રતિમાનું અનાવરણ કરવાની તક મળી."

હરિયાણામાં સોશિયલ મીડિયા પર આ નિવેદનની ખૂબ જ આલોચના થઈ. કેટલાક લોકોએ વડા પ્રધાન પર જાતિવાદ ફેલાવવાનો આરોપ લગાવ્યો.

ત્યારબાદ વડા પ્રધાન કાર્યાલયે એ ટ્વીટ ડિલિટ કરી નાખ્યું. 

ટ્વિટર પર મોહમ્મદ સલીમ બાલિયાને લખ્યું, "રહબર-એ-આઝમ દીનબંધુ ચૌધરી છોટુરામ માત્ર જાટોના મસીહા નહોતા, પરંતુ તેઓ સમગ્ર ખેડૂતો અને મજૂરોના મસીહા હતા. એક પ્રભાવશાળી વ્યક્તિને માત્ર જાટોના મસીહા કહેવા એ તેમનું અપમાન કરવા જેવું છે."

સામાજિક કાર્યકર્તા અને આમ આદમી પાર્ટી સાથે જોડાયેલા કુલદીપ કાદ્યાને ટ્વીટ કર્યું, "મોદી જી, સર છોટુરામ જાટોના નહીં, પરંતુ દરેક ખેડૂત લોકોના મસીહા હતા. આવી વિચારસરણી માત્ર હરિયાણાના લોકોને જાતિવાદના નામે તોડનારાની હોઈ શકે છે. તેમનો ચહેરો જનતા સમક્ષ આવી ગયો છે."

તમે આ વાંચ્યું કે નહીં?

હરિયાણાના પત્રકાર મહેન્દ્ર સિંહે ફેસબૂક પર લખ્યું, "મહાપુરુષ કોઈ જાતિ વિશેષના ના હોઈ શકે આવું મોદી પોતે જ કહી ચૂક્યા છે. તો પછી હરિયાણામાં નિયમ કેમ બદલાઈ ગયા? પીએમઓએ આ નિવેદન પાછું લેવું જોઈએ."

હરિયાણાના નારનૌલના ઓમ નારાયણ શ્રેષ્ઠ લખે છે, "જો મોદી જી છોટુરામને માત્ર જાટોના મસીહા સમજે છે, તો મારો વિચાર છે કે તેઓ દેશના કરોડો ગરીબ ખેડૂત મજૂરના નેતાનું કદ ઘટાડી રહ્યા છે."

કોંગ્રેસ પ્રવક્તા રણદીપ સુરજેવાલાએ ટ્વીટ કર્યું, "વડા પ્રધાન જી! આ ટ્વીટમાં તમે દીનબંધુ રહબરે આઝમ સર છોટુરામને જાતિના બંધનમાં બાંધવાનો પ્રયત્ન કર્યો છે. આ તમારી સંકીર્ણ વોટ બૅન્કની રાજનિતીનું જીવતું જાગતું ઉદાહરણ છે, જે જાતિ-ધર્મના વિભાજનથી બહાર નથી આવતી."

સોશિયલ મીડિયા પર આવો વિરોધ થતા 'જાટોના મસીહા' લખેલું ટ્વીટ હટાવી લેવામાં આવ્યું છે.

2019નો ચૂંટણી પ્રચાર

અમુક લોકો પીએમ મોદીની રોહતક રેલીને '2019ની ચૂંટણી પ્રચારની શરૂઆત' પણ ગણી રહ્યા છે. વર્ષ 2014ની લોકસભા ચૂંટણી પહેલાં પણ પીએમ મોદીએ હરિયાણાથી જ પોતાના ચૂંટણી પ્રચાર અભિયાનની શરૂઆત કરી હતી.

રોહતકની રેલીમાં પીએમ મોદીએ લાંબું ભાષણ આપ્યું હતું અને પોતાની સરકારની તમામ ઉપલબ્ધિઓ ગણાવી હતી.

આ રેલીમાં નરેન્દ્ર મોદીએ...\n\ntl;dr:
વડા પ્રધાન નરેન્દ્ર મોદીએ હરિયાણાના રોહતક જિલ્લામાં ખેડૂતોના નેતા સર છોટુરામની 64 ફૂટ ઊંચી પ્રતિમાનું ઉદ્ઘાઘટન કર્યું.